CELEX: 62012CN0292
Language: da
Date: 2012-06-11 00:00:00
Title: Sag C-292/12: Anmodning om præjudiciel afgørelse indgivet af Tartu Ringkonnakohus (Estland) den 11. juni 2012 — Ragn-Sells AS mod Stadtverwaltung Sillamäe

11.8.2012   
            
            
               DA
            
            
               Den Europæiske Unions Tidende
            
            
               C 243/10
            
         Anmodning om præjudiciel afgørelse indgivet af Tartu Ringkonnakohus (Estland) den 11. juni 2012 — Ragn-Sells AS mod Stadtverwaltung Sillamäe
   (Sag C-292/12)
   2012/C 243/18
   Processprog: estisk
   
      Den forelæggende ret
   
   Ringkonnakohus
   
      Parter i hovedsagen
   
   
      Sagsøger: Ragn-Sells AS
   
      Sagsøgt: Stadt Sillamäe (Stadtverwaltung Sillamäe)
   
      Præjudicielle spørgsmål
   
   
               a)
            
            
               Skal artikel 106, stk. 1, jf. artikel 102, i traktaten om Den Europæiske Unions Funktionsmåde samt de frie varebevægelser, etableringsretten og den fri udveksling af tjenesteydelser fortolkes således, at de ikke er til hinder for, at en medlemsstat tillader, at en virksomhed, der driver et affaldsbehandlingsanlæg i et bestemt område, mod vederlag får eneret til forarbejdning af kommunalt affald, såfremt der i en omkreds af 260 km findes adskillige konkurrerende virksomheder, som ejer flere forskellige affaldsbehandlingsanlæg, der opfylder miljøkravene og anvender ligeværdige teknologier?
            
         
               b)
            
            
               Skal artikel 106, stk. 2, i traktaten om Den Europæiske Unions Funktionsmåde fortolkes således, at den ikke er til hinder for, at en medlemsstat betragter dels indsamling og transport af affald dels forarbejdning af affald som tjenesteydelser af almindelig økonomisk interesse, men alligevel adskiller disse tjenesteydelser fra hinanden og hermed begrænser den fri konkurrence på markedet for affaldsbehandling?
            
         
               c)
            
            
               Kan anvendelsen af konkurrencereglerne i traktaten om Den Europæiske Unions Funktionsmåde udelukkes under et offentligt udbud angående en koncession til indsamling og transport af affald, som indeholder den betingelse, at i det område, der er fastsat i koncessionsaftalen, får to virksomheder eneret til affaldsbehandling?
            
         
               d)
            
            
               Skal artikel 16, stk. 3, i Europa-Parlamentets og Rådets direktiv 2008/98/EF (1) af 19. november 2008 fortolkes således, at en medlemsstat under henvisning til nærhedsprincippet [org. s. 2] kan begrænse konkurrencen og tillade, at den virksomhed, der driver affaldsbehandlingsanlægget, og som ligger nærmest ved det område, hvor affaldet produceres, mod erlæggelse af et vederlag får eneret til behandling af affaldet, såfremt der i en omkreds af 260 km findes adskillige konkurrerende virksomheder, som ejer flere forskellige affaldsbehandlingsanlæg, der opfylder miljøkravene og anvender ligeværdige teknologier?
            
         
      (1)  Europa-Parlamentets og Rådets direktiv 2008/98/EF af 19.11.2008 om affald og om ophævelse af visse direktiver (EUT L 312, s. 3).